Inland Empire (filmo)

Inland Empire estas eksperimenta psikologia trilera filmo de 2006, reĝisorita kaj kunproduktorita de David Lynch. 

En la geaktoraro oni inkludis oftulojn de Lynch kiel Laura Dern, Justin Theroux, Harry Dean Stanton, kaj Grace Zabriskie, same kiel Jeremy Irons, Karolina Gruszka, Peter J. Lucas, Krzysztof Majchrzak, kaj Julia Ormond. Estas ankaŭ mallongaj aperoj de aro de aldonaj aktoroj, kiel Nastassja Kinski, Laura Harring, Terry Crews, Mary Steenburgen, kaj William H. Macy. La voĉoj de Harring, Naomi Watts, kaj Scott Coffey estas inkluditaj en resumoj el la reta projekto de Lynch de 2002 nome Rabbits. La titolo devenas el tiu de metropola areo en Suda Kalifornio. 

Intrigo

La filmo montras nombrajn scenojn kiuj ne ŝajnas ligitaj inter ili, ne havas tre fortan rakontan koheron kaj tiel eblas malfermo al la interpretado (kelkaj okazas en Pollando, aliaj en Usono, la plimulto kun realaj roluloj, aliaj kun la roluloj homformaj kunikloj de la serio Rabbits).

En la plej longa sceno (preskaŭ unu triono de la filmo) kaj kiu ŝajnas la plej kohera, Nikki Grace (Laura Dern), aktorino, edzino de riĉulo, esperas senpacience scii ĉu ŝi estis elektita por rolo en nova holivuda produktorado. Enigma najbarino (Grace Zabriskie)  vizitas ŝin kaj antaŭdiras, ke ŝi estos akceptita. Morĝaŭ, ŝi ricevas alvokon kiu anoncis, ke efektive ŝi estis elektita por la rolo.

La aktorino ekkonas sian partneron, la reĝisoron kaj startas la provludoj. Ŝi ludas la rolon de Suzanne Blue en amafera filmo titoluta Supre en la bluaj morgaŭoj (On High in Blue Tomorrows). Dum la provludoj, la reĝisoro ekkonas, ke la filmo estis jam farita sed ne finita pro misteraj tialoj; la aktoroj kiuj ludis la du ĉefrolojn estis murditaj. 

 Geaktoraro kaj roluloj 

 Laura Dern kiel Nikki Grace / Sue Blue.
 Jeremy Irons kiel Kingsley Stewart.
 Justin Theroux kiel Devon Berk / Billy Side.
 Harry Dean Stanton kiel Freddie Howard.
 Julia Ormond kiel Doris Side.
 Diane Ladd kiel Marilyn Levens.
 Peter J. Lucas kiel Piotrek Krol.
 Grace Zabriskie kiel Vizitanto #1.
 Mary Steenburgen kiel Vizitanto #2.
 Karolina Gruszka kiel perdita junulino.
 Krzysztof Majchrzak kiel Fantomo.
 Ian Abercrombie kiel Henry la ĉefservisto.
 Nae kiel stratulino.
 Terry Crews kiel stratulo.
 William H. Macy kiel Parolanto.
 Tracy Ashton kiel fratino de Marine.
 Leon Niemczyk kiel Marek.
 Jan Hencz kiel Janek.
 Laura Harring (voĉo) kiel Jane Rabbit.
 Scott Coffey (voĉo) kiel Jack Rabbit.
 Naomi Watts (voĉo) kiel Suzie Rabbit.
 David Lynch (voĉo) kiel Bucky Lumestro.
 Nastassja Kinski kiel la Sinjorino.
 Ben Harper kiel Pianisto (eksterliste).

Eksteraj ligiloj
 en imdb


Kategorio:Filmoj aperintaj en 2006
Kategorio:Sendependaj filmoj
Kategorio:Filmoj pri aktoroj
Kategorio:Plurlingvaj amaskomunikiloj